“Navoiy” IES bir yilda 360 mln kubometrdan ortiq gazni tejab qoldi

2013-yili “Navoiy” issiqlik elektr stansiyasi ochiq aksiyadorlik jamiyatida yangi bug‘-gaz qurilmasining ishga tushirilishi tufayli 366 million kubometr gaz tejaldi. “Xalq so‘zi” gazetasi xabariga ko‘ra, shuning barobarida 3,49 milliard kilovatt soat elektr energiyasi iste’molchilarga yetkazib berilgan.

Avvalroq, jamiyat tarkibida 627 million dollarlik yangi, quvvati 450 megavattga teng bo‘lgan ikkinchi loyiha ustida ish olib borilayotgani haqida xabar berilgan edi.
“Kun”ning yozishicha, Yaponiya xalqaro hamkorlik agentligi bilan birgalikda bunyod etilayotgan zamonaviy qurilma yordamida elektr energiyasi hamda 200 million gigakaloriya hajmida issiqlik quvvati ham ishlab chiqariladi.
Ma’lumot uchun: “Navoiy” IES 1963-yilda foydalanishga topshirilgan bo‘lib, Navoiy, Buxoro, Samarqand viloyatlari va Navoiy shahri aholisi va sanoat korxonalarini elektr energiyasi bilan ta’minlashga xizmat qiladi.